b'\n_START_ARTICLE_\nPeter Handke\n_START_PARAGRAPH_\nPeter Handke  (* 6. prosinca 1942. u Griffenu) - austrijski knji\xc5\xbeevnik i prevoditelj._NEWLINE_Njegova majka Maria Handke, ro\xc4\x91ena Sivec (1920-1971) bila je Slovenka iz Koru\xc5\xa1ke. Otac je bio bankovni \xc4\x8dinovnik Erich Sch\xc3\xb6nemann koji je bio stacioniran kao njema\xc4\x8dki vojnik u Koru\xc5\xa1koj. Sch\xc3\xb6nemann je bio u braku, te se Maria prije Hadkeovog ro\xc4\x91enja udala u Berlinu za Adolfa Brunu Handkea (\xe2\x80\xa0 1988), njegovog kasnijeg o\xc4\x8duha. _NEWLINE_Nakon \xc5\xa1to je prve tri godine \xc5\xbeivota proveo u Isto\xc4\x8dnom Berlinu, obitelj se doselila u Griffen (slovenski: Grebinj) u austrijskom dijelu Koru\xc5\xa1ke, gdje je \xc5\xbeivjela maj\xc4\x8dina obitelj. Handkeovi odnosi s o\xc4\x8duhom su postojali sve lo\xc5\xa1iji, te je Petar Handke mo\xc5\xbeda zbog toga po\xc4\x8deo prezirati domovinu svojega oca o\xc4\x8duha, te zavolio ono \xc5\xa1to je smatrao domovinom svoje majke - Jugoslaviju. Ta je ljubav obuhva\xc4\x87ala Sloveniju, kao stvarnu mati\xc4\x8dnu zemlju Slovenaca, dakle naroda kojemu je pripadala Handkeova majka; me\xc4\x91utim je 1991. godine nakon izlaska Slovenije iz SFRJ Handke po\xc4\x8deo prezirati i Sloveniju, prenijev\xc5\xa1i stanovite domoljubne identifikacije na ono \xc5\xa1to je smatrao nastavkom Jugoslavije - Srbiju.  _NEWLINE_Prvo objavljeno knji\xc5\xbeevno djelo je publikacija Fackel (baklja) u izdanju katoli\xc4\x8dke \xc5\xa1kole za dje\xc4\x8dake u Tanzenbergu. Za vrijeme studija u Grazu pridru\xc5\xbeuje se knji\xc5\xbeevnoj grupi Forum Gradski park (Forum Stadtpark) i objavljuje u magazinu Manuskripte. Nakon objave njegovog prvog romana "Str\xc5\xa1ljeni" (Die Hornissen) u ljeto 1956, napu\xc5\xa1ta studije da bi se potpuno posvetio pisanju._NEWLINE_Najpoznatije Handkeovo djelo je Golmanov strah od jedanesterca koje je kasnije preradio u scenarij za zapa\xc5\xbeeni istoimeni film Wima Wendersa._NEWLINE_2019. godine osvojio je Nobelovu nagradu za knji\xc5\xbeevnost.\n_START_SECTION_\nHandkeovo zalaganje za Srbiju\n_START_PARAGRAPH_\n1996. godine, nakon nakon objavljivanja knjige "Eine winterliche Reise zu den Fl\xc3\xbcssen Donau, Save, Morawa und Drina oder Gerechtigkeit f\xc3\xbcr Serbien" ("zimsko putovanje rijekama... ili pravda za Srbiju")  dolazi  u medijima do \xc5\xbeestokih kontroverzi koje traju i dalje sve do danas. Kriti\xc4\x8dari ga optu\xc5\xbeuju za trivijalizaciju srpskih ratnih zlo\xc4\x8dina, dok Handke navodi da rabi sofisticiraniji izbor rije\xc4\x8di za prikaz doga\xc4\x91anja nego \xc5\xa1to se po njemu doga\xc4\x91alo op\xc4\x87enito u tisku. U o\xc5\xbeujku 2004. Handke potpisuje zajedno s kanadskim piscom Robertom Dicksonom apel koji poziva na obranu Slobodana Milo\xc5\xa1evi\xc4\x87a. Jedan od daljnjih potpisnika bio je i budu\xc4\x87i britanski nobelovac Harold Pinter. _NEWLINE_Iste godine je posjetio Milo\xc5\xa1evi\xc4\x87a u zatvoru u Haagu. Godine 2005. pozvan je od kao svjedok Milo\xc5\xa1evi\xc4\x87eve obrane. Handke je odbio i malo kasnije objavio esej naziva Die Tablas und Daimiel. Dana 18. o\xc5\xbeujka 2006. Handke se pojavio na pokopu Slobodana Milo\xc5\xa1evi\xc4\x87a i nastupio kao govornik. Tom prigodom kratko progovorio kako je Svijet bio nepravedan prema Srbiji i prema Slobodanu Milo\xc5\xa1evi\xc4\x87u, te da on (Handke) je do\xc5\xa1ao na Milo\xc5\xa1evi\xc4\x87ev pogreb jer ima potrebu biti "blizak Jugoslaviji, blizak Srbiji, blizak Slobodanu Milo\xc5\xa1evi\xc4\x87u". _NEWLINE_Sociolog Keith Doubt opisuje da Handke u svojem zalaganju za srpsku stvar koristi postmodernisti\xc4\x8dke metode da izbjegne suo\xc4\x8davanje s istinom - bez prave odgovornosti i ne daju\xc4\x87i adekvatno priznanje vlastite prosrpske pristranosti.  _NEWLINE_Predsjednik Republike Srbije Tomislav Nikoli\xc4\x87 odlikovao je Handkea 2013. Zlatnom medaljom za izuzetne doprinose u javnim i kulturnim delatnostima. Zbog dugogodi\xc5\xa1njeg zalaganja za Srbiju, progla\xc5\xa1en je Handke 2015. godine i po\xc4\x8dasnim gra\xc4\x91aninom Beograda, koje je priznanje Handke primio sa zadovoljstvom, posjetiv\xc5\xa1i i tom prigodom predsjednika R Srbije Tomislava Nikoli\xc4\x87a, uz obostrano tople rije\xc4\x8di.'